1993R3063 — ET — 12.05.2002 — 001.002

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:





Parandatud:









▼B

KOMISJONI MÄÄRUS (EÜ) nr 3063/93,

5. november 1993,

millega kehtestatakse üksikasjalikud eeskirjad nõukogu määruse (EMÜ) nr 2019/93 kohaldamiseks kvaliteetmee tootmise toetuskava suhtes







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93 väiksemate Egeuse saarte suhtes teatavaid põllumajandustooteid käsitlevate erimeetmete rakendamise kohta, ( 1 ) eriti selle artikli 12 lõiget 4, võttes arvesse nõukogu 28. detsembri 1992. aasta määrust (EMÜ) nr 3813/92 arvestusühiku ja ühises põllumajanduspoliitikas rakendatavate ümberarvestuskursside kohta, ( 2 ) eriti selle artiklit 6, ning arvestades, et: ning arvestades, et: määruse (EMÜ) nr 2019/93 artiklis 12 sätestatakse, et toetust antakse väiksematele Egeuse saartele kvaliteetmee tootmiseks, mis sisaldab suure osa aedliivatee mett; tuleb kehtestada selle kava haldamise ja ühenduse sätestatud tingimuste täitmise kontrollimise üksikasjalikud eeskirjad; ergutamaks nõukogu 19. juuni 1978. aasta määruses (EMÜ) nr 1360/78 tootjate ühenduste ja nende liitude kohta, ( 3 ) viimati muudetud määrusega (EMÜ) nr 746/93, ( 4 ) määratletud organisatsioonidesse ühinenud meetootjaid parandama oma turustussüsteeme, et need vastaksid turunõuetele, ja edendama kvaliteettoodete tootmist, sõltub toetuse andmine Kreeka määratud ametiasutuse heakskiidetud iga-aastase algatusprogrammi rakendamisest; nende eesmärkide saavutamiseks tuleks see kava suunata ühelt poolt geneetilise parandamise, tarude ümberkorraldamise, mehhaniseerimise ja mesinikele uusi tootmistehnikaid tutvustava tööalase koolituse teostamisele ning teiselt poolt turu-uuringute teostamisele, uute pakkimisviiside uurimisele ja toodete edendamisele messidel; need eeskirjad peaksid hõlmama ka toetuse taotlemise aega, taotlustes esitatavat miinimumteavet, tähtaegu, mida pädevad asutused järgivad toetuse üle otsustamisel ja maksmisel, ning makstud toetustest komisjonile teatamist; need peaksid hõlmama ka kõnealuse toetuskava nõuetekohase kohaldamise tagamiseks vajaliku kontrolli ja nende eeskirjade täitmatajätmise korral võetavaid meetmeid; kõnealuse toetuskava rakendamiseks tuleks 1993. aasta toodangu puhul teha erand toetustaotluste esitamise ja toetuse maksmise kuupäevade osas; käesolevas määruses sätestatud meetmed on munaturu korralduskomitee arvamusega kooskõlas, ON VASTU VÕTNUD KÄESOLEVA MÄÄRUSE:







▼M1

Artikkel 1

Toetust antakse suurel määral aed-liivatee mett sisaldava, väiksematele Egeuse mere saartele iseloomuliku kvaliteetmee tootmiseks pädevate asutuste poolt tunnustatud mesinike ühendustele, kes rakendavad kvaliteetmee turustamis- ja müügiedendustingimuste parandamiseks kavandatud iga-aastaseid algatusprogramme.

▼B

Artikkel 2

1. Algatusprogrammil on järgmised eesmärgid:

— parandada turustamist tehnoloogia juurutamise, vurritamis-, puhastus- ja filtreerimismasinate kasutamise ning mesinike tööalase koolitamise teel,

— säilitada saagi suurus, asendades vananevad emamesilased iga kahe aasta järel sellesse vööndisse sobivate ristanditega,

— edendada kvaliteetmee müüki turu-uuringute, uute pakkimisviiside väljatöötamise ning messide ja muude kaubanduslike ürituste hooldamise ja neil osalemise teel.

2. ►M1 Mesinike ühendused esitavad programmid Kreeka ametiasutusele kinnitamiseks. ◄ Pädev asutus otsustab pärast vajalike muudatuste nõudmist kahe kuu jooksul alates programmi esitamisest, kas see kinnitada või tagasi lükata.

Artikkel 3

1. Asjaomane pool esitab toetustaotluse asjakohase aasta toodangu osas pädevale asutusele selle asutuse kehtestatud tähtaja jooksul ja hiljemalt iga aasta 30. septembril. Kui sellest tähtajast kinni ei peeta, vähendatakse makstavat toetust ►C1 20 % ◄ võrra, välja arvatud vääramatu jõu korral. Toetust ei maksta taotluste puhul, mis esitatakse pädeva asutuse määratud kuupäevast rohkem kui 20 päeva hiljem.

▼M1 —————

▼B

2. Toetustaotlus sisaldab vähemalt järgmisi andmeid:

▼M1

— mesinike ühenduse nimi ja aadress või mesiniku perekonnanimi, eesnimi ja aadress,

▼B

— tootmises olevate püsiasukohaga tarude arv ja pädeva asutuse antud registreerimisnumber,

— mee kogus, mis sisaldab suure osa aedliivatee mett ja on toodetud ajavahemiku jooksul, mille suhtes toetust taotletakse.

3. Kui toetustaotluste aluseks olevate tarude üldarv on suurem kui määruse (EMÜ) nr 2019/93 artikli 12 lõikes 3 nimetatud suurim lubatud arv, otsustab pädev asutus iga taotluse puhul, millist ühtset vähenduskoefitsienti kohaldada.

Artikkel 4

Kreeka maksab toetust võrdeliselt algatusprogrammi tegeliku edendamise määraga hiljemalt selle perioodi, mille suhtes toetus on määratud, 31. detsembril. Toetust ei maksta, kui see määr on vähem kui 50 %.

▼M1 —————

▼B

Artikkel 5

Kreeka teatab komisjonile hiljemalt iga aasta 31. jaanuaril:

▼M1

— toetusetaotluse esitanud mesinike ühenduste ja üksikute mesinike arvust,

— tarude arvust, mille puhul vastavalt mesinike ühendused ja mesinikud on toetust taotlenud ja mille puhul on toetust antud,

▼B

— vähenduskoefitsiendist, kui seda kohaldatakse,

— kinnitatud algatusprogrammist,

— avastatud eeskirjade eiramistest ja asjakohaste tarude arvust.

▼M1 —————

▼B

Artikkel 6

1. Kreeka veendub kohapealse kontrollimise teel toetustaotlustes esitatud andmete õigsuses ja toetuse andmise tingimuste täitmises.

2. Kohapealne kontrollimine hõlmab vähemalt 10 % esitatud toetustaotlustest. ►M1 ————— ◄ Kui avastatakse märkimisväärne hulk eeskirjade eiramisi, teeb pädev asutus asjakohasel aastal täiendavaid kontrollimisi ja suurendab järgmisel aastal kontrollitavate taotluste protsendimäära.

Pädev asutus määrab riskianalüüsi alusel kohapeal kontrollitavad taotlused, tagades valimi esindavuse.

Kohapealne kontrollimine hõlmab järgmist:

— taotluses märgitud tarude arv,

— algatusprogrammi rakendamine.

Artikkel 7

1. Kui toetust on makstud põhjendamatult, nõuavad pädevad asutused makstud summad tagasi koos intressiga toetuse maksmise kuupäeva ja tegeliku tagasisaamise kuupäeva vahelise aja eest.

Kohaldatakse intressimäära, mis kehtib siseriikliku õiguse kohaselt samasuguste tagasinõudmistoimingute puhul.

2. Kui toetus tuleb asjaomase poole tahtlikust tegevusest või tõsisest hooletusest tuleneva eeskirjade eiramise tõttu tagasi nõuda, nõuab pädev asutus tagasi kogu makstud summa pluss 20 %, ilma et see piiraks lõikes 1 nimetatud intressi suurendamist. Asjaomane pool ei või selle kava alusel järgmise aasta suhtes tulu saada.

3. Tagasisaadud summad ja intressid makstakse toetust maksvatele asutustele või organitele, kes arvavad need maha Põllumajanduse Arendus- ja Tagatisfondi rahastatavatest kuludest võrdeliselt ühenduse rahastamismääraga.

▼M1 —————

▼B

Artikkel 9

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.